Taniqli futbol agenti Mino Rayola futbolchi Zlatan Ibrohimovich "Manchester Yunayted"ga o‘tganda, unga telefon qilib, "Pogbani boshqa bir klubga sota ko‘rma, yo‘qsa oyog‘ingni sindiraman" deb aytganini esladi. "Pol yangi jamoada hali o‘z o‘rnini topishi kerak. Men uni chap qanot hujumkor yarim himoyachisi sifatida ko‘rishni istardim. Biroq qarorni Mourino qabul qiladi", deb aytdi Rayola de Volkskrant’ga bergan intervyusida. Pogba "Yuventus"dan "MYu"ga avgust boshida rekord darajadagi 105 mln yevroga o‘tdi. 24 sentabrda fransiyalik futbolchi "Lester"ga qarshi uchrashuvda "MYu" safidagi ilk golini kiritdi. Rayola joriy yozda Pogba va Ibrohimovichdan tashqari, "MYu"ga Genrix Mxitaryanni olib keldi. manba:tribuna.uz